
Ministru kabineta noteikumi Nr. 349
Rīgā 2025. gada 10. jūnijā (prot. Nr. 23 30. §)
Grozījumi Ministru kabineta 2010. gada 21. jūnija noteikumos Nr. 557 "Valsts drošības iestāžu amatpersonu un darbinieku veselības aprūpes izdevumu apmaksas kārtība"
Izdoti saskaņā ar Valsts un pašvaldību institūciju amatpersonu
un darbinieku atlīdzības likuma 39. panta pirmo daļu
· Izdarīt Ministru kabineta 2010. gada 21. jūnija noteikumos Nr. 557 "Valsts drošības iestāžu amatpersonu un darbinieku veselības aprūpes izdevumu apmaksas kārtība" (Latvijas Vēstnesis, 2010, 101. nr.; 2018, 251. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka apmaksātas veselības aprūpes saņemšanas nosacījumus, apmaksājamo pakalpojumu veidus un apmaksas kārtību, kā arī veselības aprūpes pakalpojumus un neapmaksājamos izdevumus valsts drošības iestāžu amatpersonām un darbiniekiem (turpmāk – amatpersonas)."
· 2. Izteikt 3. punktu šādā redakcijā:
· "3. Apmaksātā veselības aprūpe ietver pacienta līdzmaksājumus, kas noteikti normatīvajos aktos par veselības aprūpes organizēšanas un samaksas kārtību un ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtību, un maksu par farmaceita pakalpojumu, kas noteikts normatīvajā aktā par zāļu cenu veidošanas principiem, kā arī šādus amatpersonai sniegtos veselības aprūpes pakalpojumus:
· 3.1. ambulatori un stacionāri sniegtie veselības aprūpes pakalpojumi, kuri jāapmaksā pacientam;
· 3.2. ambulatori un stacionāri sniegtie medicīniskās rehabilitācijas pakalpojumi ar ģimenes ārsta vai speciālista nosūtījumu;
· 3.3. ārstniecības līdzekļi (izņemot briļļu ietvarus), ja tos izrakstījis ģimenes ārsts vai speciālists;
· 3.4. veselības pārbaudes laikā ārstniecības iestādē sniegtie veselības aprūpes pakalpojumi;
· 3.5. normatīvajos aktos par vakcināciju noteiktajā kārtībā veiktā vakcinācija pret vakcīnregulējamām slimībām."
· 3. Izteikt 4.1. apakšpunktu šādā redakcijā:
· "4.1. paaugstināts apkalpošanas līmenis;".
· 4. Izteikt 4.3. apakšpunktu šādā redakcijā:
· "4.3. kosmetoloģijas pakalpojumi;".
· 5. Izteikt 4.4. apakšpunktu šādā redakcijā:
· "4.4. seksoloģiskā ārstēšana;".
· 6. Izteikt 4.5. apakšpunktu šādā redakcijā:
· "4.5. neauglības ārstēšana, kontracepcija, mākslīgā apaugļošana un ar to saistīto medikamentu iegāde;".
· 7. Svītrot 4.7. apakšpunktu.
· 8. Izteikt 4.8. apakšpunktu šādā redakcijā:
· "4.8. estētiskās medicīnas pakalpojumi un estētiski ķirurģiskās operācijas (izņemot gadījumus, ja amatpersona, pildot dienesta pienākumus, guvusi tādus veselības traucējumus, kuru novēršanai šādi pakalpojumi vai operācija ir nepieciešama);".
· 9. Izteikt 4.9. apakšpunktu šādā redakcijā:
· "4.9. homeopātiskās konsultācijas, ārstēšana un homeopātiskās zāles;".
· 10. Izteikt 4.10. apakšpunktu šādā redakcijā:
· "4.10. uztura bagātinātāji;".
· 11. Izteikt 4.12. apakšpunktu šādā redakcijā:
· "4.12. ortodontijas un estētiskās stomatoloģijas pakalpojumi;".
· 12. Izteikt 4.13. apakšpunktu šādā redakcijā:
· "4.13. diagnostiskie izmeklējumi bez ārsta nosūtījuma, izņemot izmeklējumus, kas veikti šo noteikumu 3.1. un 3.4. apakšpunktā minētā veselības aprūpes pakalpojuma sniegšanas laikā;".
· 13. Izteikt 4.18. apakšpunktu šādā redakcijā:
· "4.18. veselības aprūpe ārvalstīs, ja to var saņemt Latvijas ārstniecības iestādēs un nav saņemts ārstniecības iestādes atzinums par to, ka nevienā Latvijas ārstniecības iestādē nevar nodrošināt amatpersonai nepieciešamo veselības aprūpes pakalpojumu;".
· 14. Izteikt 4.20. apakšpunktu šādā redakcijā:
· "4.20. redzes korekcija ar lāzertehniku vai lēcas implantācija, izņemot gadījumu, ja:
· 4.20.1. ārsta speciālista atzinums apliecina, ka redzes korekcija ar lāzertehniku vai lēcas implantācija ir optimālā redzes atjaunošanas metode, lai amatpersona varētu sekmīgi turpināt pildīt dienesta pienākumus;
· 4.20.2. pirms operācijas iestādes vadītājs ir akceptējis operācijas izdevumu apmaksu;".
· 15. Svītrot 4.22. apakšpunktu.
· 16. Izteikt 5. punktu šādā redakcijā:
· "5. Veselības aprūpes izdevumus amatpersonām apmaksā atbilstoši iesniegtajiem maksājumus apliecinošajiem dokumentiem, kuros norādīts amatpersonas vārds, uzvārds un personas kods un kuri noformēti atbilstoši Grāmatvedības likumam un tam pakārtotajiem normatīvajiem aktiem. Apmaksa tiek veikta gada laikā pēc dokumentu iesniegšanas."
· 17. Papildināt ar 5.1 punktu šādā redakcijā:
· "5.1 Lai saņemtu veselības aprūpes izdevumu apmaksu, amatpersona gada laikā no veselības aprūpes pakalpojuma saņemšanas vai ārstniecības līdzekļa iegādes dienas iesniedz valsts drošības iestādes vadītājam vai viņa pilnvarotai personai iesniegumu par izdevumu atlīdzināšanu un šo noteikumu 5. punktā minētos dokumentus. Izņēmuma gadījumā valsts drošības iestādes vadītājs var pagarināt dokumentu iesniegšanas termiņu, bet ne ilgāk kā līdz trim gadiem no veselības aprūpes pakalpojuma saņemšanas vai ārstniecības līdzekļa iegādes dienas."
· 18. Papildināt ar 5.2 punktu šādā redakcijā:
· "5.2 Ja veselības aprūpes pakalpojuma saņemšanas vai ārstniecības līdzekļa iegādes izmaksas pārsniedz amatpersonai noteiktās mēnešalgas apmēru, valsts drošības iestāde pēc amatpersonas lūguma minētos izdevumus amatpersonai var apmaksāt avansa veidā."
· 19. Svītrot 6. punktu.

